Francisco Raúl Villalobos Padilla

Francisco Raúl Villalobos Padilla (Guadalajara, 1921eko otsailaren 1a – Saltillo, 2022ko otsailaren 3a) mexikar elizgizon katolikoa izan zen. 1971tik 1975era Saltilloko apezpiku laguntzailea izan zen eta 1975etik 1999ra elizbarruti bereko ordinarioa.

 Bizitza 
1921eko otsailaren 1ean jaio zen Guadalajaran eta 1949ko apirilaren 2an apaiztu zen. 1971ko maiatzaren 4an Paulo VI.a aita santuak Saltilloko apezpiku laguntzaile eta Columnatako apezpiku titular izendatu zuen. Urte bereko abuztuaren 4an ordenatu zuten Saltilloko Donejakue katedralean. 1975eko urriaren 4an Saltilloko apezpiku izatera iritsi zen. 1999an, adina zela eta, dimisioa aurkeztu zion Joan Paulo II.a aita santuari.

2021ean 100 urte bete zituen, eta apezpikutzaren 50 urte ere bai. 2022ko urtarrilaren 27an, Saltilloko elizbarrutiak jakinarazi zuen Villalobosek COVID-19a hartu zuela. Gaixotasun horren ondorioz hil zen 2022ko otsailaren 3an Saltillo hirian, 101 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Guadalajararrak (Mexiko)
Kategoria:Mexikoko apaiz katolikoak
Kategoria:Paulo VI.ak izendatutako apezpikuak
Kategoria:Mexikoko ehun urtedunak
Kategoria:COVID-19 gaixotasunaren biktimak